stanford-oval/wikipedia huggingface dataset:
เปรม ติณสูลานนท์
ถึงแก่อสัญกรรม

พล.อ. เปรม ถึงแก่อสัญกรรมเมื่อวันที่ 26 พฤษภาคม พ.ศ. 2562 เวลา 09:09 น. ด้วยโรคหัวใจล้มเหลว ณ โรงพยาบาลพระมงกุฎเกล้า ในวันนั้น พระบาทสมเด็จพระวชิรเกล้าเจ้าอยู่หัวพระราชทานโกศกุดั่นน้อย และฉัตรเครื่องตั้งประดับ พร้อมแตรงอน แตรฝรั่ง ปี่กลองชนะ ประโคมเวลาพระราชทานน้ำหลวงอาบศพ ทรงรับศพอยู่ในพระบรมราชานุเคราะห์ และทรงให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จไปพระราชทานน้ำหลวงอาบศพ และเชิญพวงมาลาหลวงวางที่หน้าโกศศพ ณ พระที่นั่งทรงธรรม วัดเบญจมบพิตรดุสิตวนาราม
ต่อมาในวันอาทิตย์ที่ 2 มิถุนายน พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงบำเพ็ญพระราชกุศลพระราชทานในวาระครบ 7 วัน นอกจากนี้ โปรดให้บำเพ็ญพระราชกุศล 15 วัน 50 วัน และ 100 วันตามลำดับ และให้ไว้ทุกข์ในพระราชสำนัก 21 วันนับตั้งแต่วันจันทร์ที่ 27 พฤษภาคม พ.ศ. 2562 ถึงวันจันทร์ที่ 17 มิถุนายน พ.ศ. 2562 เว้นวันจันทร์ที่ 3 มิถุนายน พ.ศ. 2562 ซึ่งเป็นวันคล้ายวันพระราชสมภพของสมเด็จพระนางเจ้าสุทิดา พัชรสุธาพิมลลักษณ พระบรมราชินี
ในวันที่ 10 และ 11 มิถุนายน พ.ศ. 2562 พล.อ. สุรยุทธ์ จุลานนท์ รักษาการประธานองคมนตรี ร่วมพระพิธีธรรมสวดพระอภิธรรมศพและวางพวงมาลา
ในวันที่ 8 ธันวาคม พ.ศ. 2562 พระบาทสมเด็จพระวชิรเกล้าเจ้าอยู่หัว ,สมเด็จพระนางเจ้าสุทิดา พัชรสุธาพิมลลักษณ พระบรมราชินี, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จพระราชดำเนินไปในการพระราชทานเพลิงศพพล.อ. เปรม ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันถัดมา โปรดให้ผู้แทนพระองค์ไปเก็บอัฐิ
เครื่องราชอิสริยาภรณ์ > เครื่องราชอิสริยาภรณ์ไทย

พลเอก เปรม ติณสูลานนท์ ได้รับพระราชทานเครื่องราชอิสริยาภรณ์สูงสุดต่าง ๆ ดังนี้
พ.ศ. 2531 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2525 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2533 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2521 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2476 –  เหรียญพิทักษ์รัฐธรรมนูญ (พ.ร.ธ.)
พ.ศ. 2498 –  เหรียญจักรมาลา (ร.จ.ม.)
พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๑ (ว.ป.ร.๑)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2523 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฟิลิปปินส์ :
พ.ศ. 2522 -  ลีเจียนออฟออเนอร์ ชั้นชั้นโกมันดัน
พ.ศ. 2526 -  เครื่องอิสริยาภรณ์ซิกาตูนา ชั้นสายสร้อย
เกาหลีใต้ :
พ.ศ. 2524 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
พ.ศ. 2524 -  เครื่องอิสริยาภรณ์กิตติคุณแห่งการทูต ชั้นที่ 1 ประเภทที่ 1
ปากีสถาน :
พ.ศ. 2526 -  เครื่องอิสริยาภรณ์นิชาน เอ เควด เอ อาซาม
มาเลเซีย :
พ.ศ. 2527 -  เครื่องราชอิสริยาภรณ์ยาง อมาตย์ มูเลีย ปังกวน เนการา ชั้นที่ 1
เยอรมนีตะวันตก :
พ.ศ. 2527 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 (พิเศษ)
เนปาล :
พ.ศ. 2527 -  เครื่องราชอิสริยาภรณ์ตรีศักติปัตตา ชั้นที่ 1
อิตาลี :
พ.ศ. 2528 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
ญี่ปุ่น :
พ.ศ. 2528 -  เครื่องราชอิสริยาภรณ์อาทิตย์อุทัย ชั้นที่ 1
สเปน :
พ.ศ. 2530 -  เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์
สวีเดน :
พ.ศ. 2546 -  เครื่องราชอิสริยาภรณ์ดาวขั้วโลก ชั้นประถมาภรณ์
เนเธอร์แลนด์ :
พ.ศ. 2547 -  เครื่องราชอิสริยาภรณ์ออเรนจ์-นัสเซา ชั้นสูงสุด
ออสเตรีย :
พ.ศ. 2561 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์เงิน (พร้อมสายสะพาย)
ดูเพิ่ม

สะพานติณสูลานนท์
สนามกีฬาติณสูลานนท์
แหล่งข้อมูลอื่น

ชีวประวัติ พลเอก เปรม  เก็บถาวร 2005-11-28 ที่ เวย์แบ็กแมชชีน จาก เว็บสำนักเลขาธิการคณะรัฐมนตรี
| ก่อนหน้า |  | เปรม ติณสูลานนท์ |  | ถัดไป |
| --- | --- | --- | --- | --- |
| สัญญา ธรรมศักดิ์ |  |   ประธานองคมนตรี  (4 กันยายน พ.ศ. 2541 – 13 ตุลาคม พ.ศ. 2559) (2 ธันวาคม พ.ศ. 2559 - 26 พฤษภาคม พ.ศ. 2562) |  | พลเอก สุรยุทธ์ จุลานนท์ (รักษาการประธานองคมนตรี) |
| สมเด็จพระศรีนครินทราบรมราชชนนี, หลวงอดุลเดชจรัส (อดุล อดุลเดชจรัส) |  |   ผู้สำเร็จราชการแทนพระองค์  (13 ตุลาคม พ.ศ. 2559 – 1 ธันวาคม พ.ศ. 2559) |  | - |
| พลเอก เกรียงศักดิ์ ชมะนันทน์ |  |   นายกรัฐมนตรีของประเทศไทย   (ครม. 42, 43 และ 44)   (3 มีนาคม พ.ศ. 2523 – 4 สิงหาคม พ.ศ. 2531) |  | พลเอก ชาติชาย ชุณหะวัณ |
| พลเอก เกรียงศักดิ์ ชมะนันทน์ |  |   รัฐมนตรีว่าการกระทรวงกลาโหม  (24 พฤษภาคม พ.ศ. 2522 – 5 สิงหาคม พ.ศ. 2529) |  | พลอากาศเอก พะเนียง กานตรัตน์ |
| พลเอก เสริม ณ นคร |  |   ผู้บัญชาการทหารบก  (1 ตุลาคม พ.ศ. 2521 – 25 สิงหาคม พ.ศ. 2524) |  | พลเอก ประยุทธ จารุมณี |
| ปรีดี พนมยงค์ |  | รัฐบุรุษ  (29 สิงหาคม พ.ศ. 2531 – 26 พฤษภาคม พ.ศ. 2562) |  | - |
| ด ค กคณะองคมนตรีไทย |
| --- | --- |
คณะองคมนตรี ชุดปัจจุบัน:  สุรยุทธ์ จุลานนท์  เกษม วัฒนชัย  พลากร สุวรรณรัฐ  อรรถนิติ ดิษฐอำนาจ  ศุภชัย ภู่งาม  ชลิต พุกผาสุข  ไพบูลย์ คุ้มฉายา  ดาว์พงษ์ รัตนสุวรรณ  จรัลธาดา กรรณสูต  กัมปนาท รุดดิษฐ์  พงษ์เทพ หนูเทพ  จิรายุ อิศรางกูร ณ อยุธยา  อำพน กิตติอำพน  เฉลิมชัย สิทธิสาท  จอม รุ่งสว่าง  นุรักษ์ มาประณีต  เกษม จันทร์แก้ว  บัณฑิตย์ มลายอริศูนย์  ประยุทธ์ จันทร์โอชา 
ประธานองคมนตรี:  พระวรวงศ์เธอ กรมหมื่นพิทยลาภพฤฒิยากร  สมเด็จพระเจ้าบรมวงศ์เธอ กรมพระยาชัยนาทนเรนทร  พระวรวงศ์เธอ กรมหมื่นอดิศรอุดมศักดิ์  เจ้าพระยาศรีธรรมาธิเบศ  หม่อมหลวงเดช สนิทวงศ์  สัญญา ธรรมศักดิ์  เปรม ติณสูลานนท์  สุรยุทธ์ จุลานนท์ 
ดูเพิ่ม:  รายพระนามและชื่ออภิรัฐมนตรีและองคมนตรีไทย 
| ด ค กนายกรัฐมนตรีไทย (รายชื่อ) |
| --- | --- | --- |
| รัชกาลที่ 7 |  พระยามโนปกรณ์นิติธาดา(1-3)  พระยาพหลพลพยุหเสนา(1-3)  |  |
| รัชกาลที่ 8 |  พระยาพหลพลพยุหเสนา(3-5)  แปลก พิบูลสงคราม(1-2)  ควง อภัยวงศ์(1)  ทวี บุณยเกตุ  เสนีย์ ปราโมช(1)  ควง อภัยวงศ์(2)  ปรีดี พนมยงค์(1-2)  |  |
| รัชกาลที่ 9 |  ปรีดี พนมยงค์(2-3)  ถวัลย์ ธำรงนาวาสวัสดิ์(1-2)  ควง อภัยวงศ์(3-4)  แปลก พิบูลสงคราม(3-8)  พจน์ สารสิน  ถนอม กิตติขจร(1)  สฤษดิ์ ธนะรัชต์  ถนอม กิตติขจร(2-4)  สัญญา ธรรมศักดิ์(1-2)  เสนีย์ ปราโมช(2)  คึกฤทธิ์ ปราโมช  เสนีย์ ปราโมช(3-4)  ธานินทร์ กรัยวิเชียร  เกรียงศักดิ์ ชมะนันทน์(1-2)  เปรม ติณสูลานนท์(1-3)  ชาติชาย ชุณหะวัณ(1-2)  อานันท์ ปันยารชุน(1)  สุจินดา คราประยูร  อานันท์ ปันยารชุน(2)  ชวน หลีกภัย(1)  บรรหาร ศิลปอาชา  ชวลิต ยงใจยุทธ  ชวน หลีกภัย(2)  ทักษิณ ชินวัตร(1-2)  สุรยุทธ์ จุลานนท์  สมัคร สุนทรเวช  สมชาย วงศ์สวัสดิ์  อภิสิทธิ์ เวชชาชีวะ  ยิ่งลักษณ์ ชินวัตร  ประยุทธ์ จันทร์โอชา(1)  |  |
| รัชกาลที่ 10 |  ประยุทธ์ จันทร์โอชา(1-2)  เศรษฐา ทวีสิน  แพทองธาร ชินวัตร  |  |
 ในวงเล็บ คือสมัยที่ดำรงตำแหน่ง กรณีที่ดำรงตำแหน่งมากกว่า 1 สมัย 
พันเอก เปรม สมัยเป็นสมาชิกสภาร่างรัฐธรรมนูญ ในปี พ.ศ. 2502
พลเอก เปรม  ขณะปฏิบัติภารกิจเยือนต่างประเทศเมื่อครั้งดำรงตำแหน่งนายกรัฐมนตรี
โรนัลด์ เรแกน ประธานาธิบดีสหรัฐ ให้พลเอก เปรม เข้าเยี่ยมในห้องทำงานรูปไข่
พลเอก เปรม ใน พ.ศ. 2530
อภิสิทธิ์ เวชชาชีวะ (ซ้าย) และคณะรัฐมนตรี เข้าอวยพรวันคล้ายวันเกิดพลเอก เปรม ณ บ้านสี่เสาเทเวศร์ 25 สิงหาคม พ.ศ. 2552
นิคมอุตสาหกรรมแหลมฉบัง

นิคมอุตสาหกรรมแหลมฉบัง เป็นนิคมอุตสาหกรรมขนาดใหญ่ ซึ่งพัฒนาและบริหารโดยการนิคมอุตสาหกรรมแห่งประเทศไทย มีพื้นที่ 3,556 ไร่ ครอบคลุมอำเภอศรีราชา และอำเภอบางละมุง จังหวัดชลบุรี ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย ปัจจุบันมีจำนวนโรงงานอุตสาหกรรม 163 แห่ง แรงงาน 20,905 คนเพื่อรองรับการเจริญเติบโตทางเศรษฐกิจและชุมชนรัฐบาลจึงตั้งเทศบาลนครแหลมฉบังขึ้นเพื่อบริหารจัดการในท้องถิ่น
นิคมอุตสาหกรรมแหลมฉบังเริ่มพัฒนามาตั้งแต่ปี พ.ศ. 2525 ซึ่งเป็นส่วนหนึ่งของ “เขตเศรษฐกิจแหลมฉบัง” ตามแผนพัฒนาเศรษฐกิจและสังคมแห่งชาติ ฉบับที่ 5 (พ.ศ. 2525 -2529) และแผนพัฒนาเศรษฐกิจและสังคมแห่งชาติฉบับที่ 6 (พ.ศ. 2530 - 2534) เพื่อเป็นเมืองท่าชายฝั่งทะเล และศูนย์กลางพาณิชย์อุตสาหกรรมเพื่อการส่งออกรองรับท่าเรือแหลมฉบัง
โรงงานอุตสาหกรรมสำคัญได้แก่ ชิ้นส่วนประกอบรถยนต์กลุ่มบริษัทไทยซัมมิท รถยนตร์มิตซูบิชิ ยางมิชลิน เครื่องครัวและพลาสติกขึ้นรูป เครื่องปรับอากาศและคอมเพรสเซอร์ฟูจิตสึ สิ่งทอและเส้นใย และอาหารแปรรูป
นอกจากนี้ในบริเวณใกล้เคียงยังมีโรงงานอุตสาหกรรมสำคัญได้แก่ สวนอุตสาหกรรมศรีราชา โรงกลั่นน้ำมันไทยออยล์ โรงกลั่นน้ำมันบางจาก คลังก๊าซ ปตท.
13°03′09″N 100°32′30″E﻿ / ﻿13.0524°N 100.5416°E﻿ / 13.0524; 100.5416
มกราคม

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| มกราคม · | กุมภาพันธ์ · | มีนาคม · | เมษายน · | พฤษภาคม · | มิถุนายน · | กรกฎาคม · | สิงหาคม · | กันยายน · | ตุลาคม · | พฤศจิกายน · | ธันวาคม |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  <<  | มกราคม | มกราคม | มกราคม | มกราคม | มกราคม |  >>  |
| อา | จ | อ | พ | พฤ | ศ | ส |
|   |   |   | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |  |
พ.ศ. 2568
มกราคม เป็นเดือนแรกของปี ตามปฏิทินเกรกอเรียน และเป็นหนึ่งในเดือน 7 เดือนที่มี 31 วัน
ตามหลักโหราศาสตร์ เดือนมกราคมเริ่มต้นขึ้นเมื่อดวงอาทิตย์ยกเข้าสู่ราศีมกร และสิ้นสุดเมื่อยกเข้าสู่ราศีกุมภ์ แต่ในทางดาราศาสตร์ ต้นเดือนมกราคมดวงอาทิตย์อยู่ในกลุ่มดาวคนยิงธนู และไปอยู่ในกลุ่มดาวแพะทะเลในปลายเดือน
เดือนมกราคมในภาษาอังกฤษ January มาจากเทพเจ้าโรมันนามว่า ยานุส (Janus) ซึ่งเป็นเทพเจ้าแห่งประตูทางผ่าน การเริ่มต้น และการสิ้นสุด ปฏิทินโรมันดั้งเดิมที่เริ่มต้นปีในเดือนมีนาคมมีเดือนเพียง 10 เดือน (304 วัน) โดยไม่มีเดือนในช่วงฤดูหนาว ต่อมาได้มีการเพิ่มเดือน 2 เดือน คือ เดือนมกราคมและกุมภาพันธ์ ทำให้ 1 ปีมี 12 เดือน ประเทศไทยเริ่มใช้ชื่อเดือนมกราคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน
วันสำคัญ

1 มกราคม - วันขึ้นปีใหม่, วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว, วันคล้ายวันพระราชสมภพ สมเด็จพระศรีพัชรินทราบรมราชินีนาถ, วันคล้ายวันพระราชสมภพ สมเด็จพระมหิตลาธิเบศร อดุลยเดชวิกรม พระบรมราชชนก, วันประกาศอิสรภาพในเฮติ
วันเสาร์ที่ 2 - วันเด็กแห่งชาติ
วันจันทร์ที่ 3 - วันมาร์ติน ลูเทอร์ คิง จูเนียร์
8 มกราคม - วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
13 มกราคม  วันการบินแห่งชาติ
14 มกราคม - วันอนุรักษ์ทรัพยากรป่าไม้แห่งชาติ
16 มกราคม - วันครู
17 มกราคม - วันพ่อขุนรามคำแหงมหาราช
18 มกราคม - วันกองทัพไทย
26 มกราคม - วันสาธารณรัฐในอินเดีย
26 มกราคม - วันชาติในออสเตรเลีย
ตรุษจีน - ตรงกับวันแรกในเดือนแรกของปฏิทินจีน ซึ่งตรงกับวันเดือนดับครั้งแรกหลังจากเหมายัน อาจตรงกับเดือนมกราคมหรือกุมภาพันธ์
เข้าถึงเต็มระะบบ

จดหมายเหตุเดือนมกราคม
แหล่งข้อมูลอื่น

| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
มัลลิกา จงวัฒนา

| มัลลิกา จงวัฒนา |
| --- | --- |
ภาพของมัลลิกาขณะถ่ายรายการ VRZO
สารนิเทศภูมิหลัง
เกิด: 1 ธันวาคม พ.ศ. 2531 (36 ปี) มัลลิกา จงวัฒนา จังหวัดจันทบุรี ประเทศไทย
คู่สมรส: สุรบถ หลีกภัย (2555–2559)
อาชีพ: พิธีกร
มัลลิกา จงวัฒนา (เกิด 1 ธันวาคม พ.ศ. 2531) ชื่อเล่น ทับทิม เป็นอดีตพิธีกรชาวไทยของรายการสตรอเบอรี่ชีสเค้ก (2549–2552) และรายการวีอาร์โซ (2553–2559) คู่กับสุรบถ หลีกภัย ซึ่งทั้งสองสมรสกันในภายหลัง และเลิกรากันในปี พ.ศ. 2559
ประวัติ

มัลลิกา จงวัฒนาเกิดที่จังหวัดจันทบุรี เป็นบุตรคนที่สามจากทั้งหมดสี่คน ของพสธร จงวัฒนา กับประภา โรจน์รุ่งฤกษ์ มารดาทำธุรกิจเครื่องสำอาง เข้าศึกษาระดับประถมศึกษาถึงมัธยมศึกษาตอนต้นที่โรงเรียนสตรีมารดาพิทักษ์ ช่วงมัธยมศึกษาตอนปลายศึกษาที่โรงเรียนเซนต์ปอลคอนแวนต์จังหวัดชลบุรี  และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง เมื่อปี พ.ศ. 2561
มัลลิกาเป็นที่รู้จักจากการมีผู้นำภาพเธอลงเว็บไซต์เด็กดีก่อนแพร่หลายสู่เว็บไซต์อื่น ๆ ทำให้เธอกลายเป็นเน็ตไอดอล ด้วยชื่อเสียงของเธอทำให้จันทร์จิรา จูแจ้ง ชักชวนให้มาเป็นพิธีกรร่วมรายการสตรอเบอรี่ชีสเค้ก ในรายการนั้นเธอโดดเด่นจากความสามารถด้านดนตรีไทยจนเป็นที่จดจำแม้จะออกจากรายการนั้นแล้วก็ตาม
หลังจากนั้นไม่นานเธอก็เป็นผู้นำเสนอสินค้าและโรงเรียนกวดวิชา ทั้งรับเป็นพิธีกรและนางแบบ ก่อนก้าวเข้าสู่การเป็นพิธีกรหญิงในรายการวีอาร์โซร่วมกับสุรบถ หลีกภัยพิธีกรชายที่ได้รับการทาบทามมาเช่นกัน
ชีวิตส่วนตัว

มัลลิกาคบหากับสุรบถ หลีกภัย โดยมีพิธีหมั้นในวันที่ 26 ตุลาคม พ.ศ. 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้น คู่หมั้นยังได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย และฉลองสมรสพระราชทาน เมื่อวันที่ 24 พฤศจิกายนปีเดียวกัน
เดือนกุมภาพันธ์ 2559 มีการตั้งข้อสงสัยเรื่องความสัมพันธ์ระหว่างมัลลิกากับสามีบนเว็บไซต์พันทิป.คอม หลังพบการเปลี่ยนแปลงหลายประการของมัลลิกา เช่น การกลับมาใช้ชื่อสกุลเดิมของเธอในเครดิตท้ายรายการวีอาร์โซ การที่เธอไม่พูดถึงรายการวีอาร์โซในอินสตาแกรมส่วนตัว และโยงประเด็นกรณีที่ภักดิพร แม่สามี โพสต์ข้อความเชิงบริภาษในอินสตาแกรมส่วนตัวซึ่งหลายคนมองว่าอาจพาดพิงมัลลิกา ต่อมาภักดิพรปฏิเสธ ภายหลังสุรบถชี้แจงผ่านอินสตาแกรมว่าเลิกกับศรีภรรยา
มาระยะหนึ่ง และว่าตนกับภรรยาควรเป็นเพื่อนกันมากกว่า แต่คำชี้แจงถูกลบ ก่อนหน้านี้ มัลลิกายุติบทบาทพิธีกรคู่กับสามีในรายการวีอาร์โซตั้งแต่สิ้นเดือนมกราคมปีเดียวกัน
กระแสสังคม

เมื่อปี 2558 มัลลิกาตกเป็นประเด็นในอินเทอร์เน็ตหลังโพสต์ข้อความครีมบำรุงผิวยี่ห้อหนึ่งที่ทำให้เข้าใจว่าครีมนั้นมีสรรพคุณทำให้ใบหน้าผ่องใส ช่วยขับสารพิษ เปลี่ยนรูปหน้า ลดเส้นเลือดในสมองแตก บรรเทาข้อเข่าเสื่อม ขาโก่ง จนดูเหมือนเข้าข่ายโฆษณาเกินจริงรวมถึงนำภาพเด็กมาลงโฆษณา ซึ่งสุรบถ หลีกภัย สามี ได้โพสต์ข้อความแก้ต่าง ประภา โรจน์รุ่งฤกษ์ มารดา ชี้แจงแทนว่า มัลลิกาเป็นเพียงพรีเซนเตอร์ครีมเซเล็บ ไม่ได้มีส่วนเกี่ยวข้องและไม่อยากให้สังคมมองลูกสาวว่าเป็นคนขาย ส่วนเรื่องประเด็นภาพปฏิทรรศน์ (review) ครีมนั้น ประภาเผยว่า อาจใช้เวลาถึง 4-6 เดือน ถึงเห็นความแตกต่าง
มัลลิกายังถูกเพื่อนร่วมสถาบันแฉว่าเธอแอบมีสัมพันธ์ลึกซึ้งกับแฟนเก่าซึ่งเป็นนักร้อง พร้อมยังโพสต์ภาพของเธอขณะยืนถ่ายรูปกับคนดังกล่าว และว่า เสื้อกันหนาวสีเทาที่มัลลิกาสวมนั้นเป็นของแฟนเก่า จากนั้น มัลลิกาตั้งทนายความฟ้องร้อง และได้มีคลิปข่าว "เจ้าของfbกุข่าวฉาว รับสารภาพผิดแล้ว” ชี้แจงกรณีดังกล่าว หลังมีผู้ใช้เฟซบุ๊กคนหนึ่งโพสต์โจมตีเธอ ภายในคลิประบุว่า ผู้โพสต์ข้อความดังกล่าวติดต่อทีมงานวีอาร์โซ และยอมรับผิดกรณีโพสต์ข้อความใส่ร้าย และลบข้อความดังกล่าวแล้ว มัลลิกาชี้แจงปฏิเสธ ทั้งระบุว่ายอมให้อภัยนักศึกษาผู้โพสต์แล้ว และจะเอาผิดเว็บไซต์หรือสื่อต่าง ๆ ที่เผยแพร่เรื่องนี้
ผลงาน > พิธีกร

| ปี | รายการ |
| --- | --- |
2549–2552: สตรอเบอรี่ชีสเค้ก
2553–2559: วีอาร์โซ
2559–ปัจจุบัน: TubTimTube
2560–2561: E-Warriors สมรภูมิสุดเดือด
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2552 | "ยอมเจ็บ ไม่ยอมเหงา" | เล้าโลม |
| 2555 | "เจ็บจุงเบย" (รายการวีอาร์โซดัดแปลง) | คาวบอย feat. Mr.Bryan |
| 2556 | "เปลี่ยนไปแล้ว" | วันทูทรีโซล |
| 2556 | "หน้าแก่" | ดับเบิลแทป feat. ทับทิม วีอาร์โซ |
ผลงาน > ซีรีส์

| พ> ศ. | เรื่อง | รับบท | ช่อง | หมายเหตุ |
| --- | --- | --- | --- | --- |
| 2559 | ปาฏิหาริย์ เดอะซีรีส์ | มีน | พีพีทีวี |  |
2559:
ผลงาน > เพลง

"หมอลาบลำซิ่ง" (ประกอบโฆษณาซันสแนค รสลาบ)
"หน้าแก่" (ดับเบิลแทป feat. ทับทิม วีอาร์โซ)
ผลงาน > หนังสือ

พ็อกเก็ตบุ๊ก "แต่งเอง"
แหล่งข้อมูลอื่น

มัลลิกา จงวัฒนา ที่อินสตาแกรม
มัลลิกา จงวัฒนา ที่เฟซบุ๊ก
มัลลิกาและสุรบถในรายการวีอาร์โซ
แอนทิโลปปศุสัตว์

| แอนทิโลปปศุสัตว์ ช่วงเวลาที่มีชีวิตอยู่: ไพลสโตซีน ถึง ปัจจุบัน |
| --- | --- |

แอดแดกซ์ (Addax nasomaculatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Hippotraginae Brooke, 1876

สกุล
 Hippotragus Laurillard, 1841  Oryx Sundevall, 1845  Addax Blainville, 1816
ชื่อพ้อง
 Hippotraginae Brooke, 1876  Oryginae Brooke, 1876  Addacina Pilgrim, 1939
แอนทิโลปปศุสัตว์ (อังกฤษ: Grazing antelopes) เป็นแอนทิโลปที่อยู่ในวงศ์ย่อย Hippotraginae
จัดเป็นแอนทิโลปขนาดใหญ่ พบได้เฉพาะในทวีปแอฟริกาและบางส่วนของคาบสมุทรอาหรับ เขามีลักษณะยาวใหญ่
การจำแนก

วงศ์ BOVIDAE
วงศ์ย่อย Bovinae: วัวและแอนทิโลปเขาเกลียว, 28 ชนิด ใน 10 สกุล
วงศ์ย่อย Cephalophinae: ดุยเกอร์, 19 ชนิด ใน 2 สกุล
วงศ์ย่อย Hippotraginae
สกุล Hippotragus
โรนแอนทิโลป, Hippotragus equinus
แอนทีโลปเขาดาบ, Hippotragus niger
แอนทิโลปเขาดาบยักษ์ Hippotragus niger varani
บลูบัก, Hippotragus leucophaeus (สูญพันธุ์)
สกุล Oryx
ไบซาออริกซ์, Oryx beisa
ชคิมิทาร์ออริกซ์, Oryx dammah
เจมส์บอก, Oryx gazella
ออริกซ์อาระเบีย, Oryx leucoryx
สกุล Addax
แอดแดกซ์, Addax nasomaculatus
วงศ์ย่อย Antilopinae: กาเซลล์, แอนทิโลปแคระ และไซกาหรือกุย, 38 ชนิด ใน 14 สกุล
วงศ์ย่อย Caprinae: แกะ, แพะ,  เลียงผา, กวางผา
วงศ์ย่อย Reduncinae: วอเทอร์บัก, รีดบัก, 8 ชนิด ใน 2 สกุล
วงศ์ย่อย Aepycerotinae: อิมพาลา มีเพียงชนิดเดียว
วงศ์ย่อย Peleinae: รีบอก มีเพียงชนิดเดียว
วงศ์ย่อย Alcelaphinae: วิลเดอบีสต์, ฮาร์ทเตอบีสท์, 7 ชนิด ใน 5 สกุล
ตำนานสมเด็จพระนเรศวรมหาราช

สำหรับละครโทรทัศน์ ดูที่ ตำนานสมเด็จพระนเรศวรมหาราช เดอะซีรีส์
| ตำนานสมเด็จพระนเรศวรมหาราช |
| --- | --- |
ใบปิดภาพยนตร์
กำกับ: หม่อมเจ้าชาตรีเฉลิม ยุคล
บทภาพยนตร์: หม่อมเจ้าชาตรีเฉลิม ยุคล สุเนตร ชุตินธรานนท์
อำนวยการสร้าง: หม่อมกมลา ยุคล ณ อยุธยา หม่อมราชวงศ์เฉลิมชาตรี ยุคล (ภาค 5-6) คุณากร เศรษฐี
นักแสดงนำ: ดูด้านล่าง
ผู้บรรยาย: ทักษอร ภักดิ์สุขเจริญ (ภาค 1) มนตรี เจนอักษร (ภาค 5-6)
กำกับภาพ: ณัฐวุฒิ กิตติคุณ (ภาค 1-2) สตานิสลาฟ ดอร์ซิก
ตัดต่อ: หม่อมเจ้าชาตรีเฉลิม ยุคล หม่อมราชวงศ์ปัทมนัดดา ยุคล
ดนตรีประกอบ: ริชาร์ด ฮาร์วีย์ (ภาค 1,2,4) แซนดี้ แม็คลาเลนด์ (ภาค 1-3) รอส คัลลัม (ภาค 3) เทิดศักดิ์ จันทร์ปาน (ภาค 5-6)
บริษัทผู้สร้าง: พร้อมมิตร โปรดักชั่น 
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: พ.ศ. 2550 – 2558
ประเทศ: ไทย
ภาษา: ภาษาไทย ภาษาพม่า ภาษามอญ
ทุนสร้าง: 700 ล้านบาท (6 ภาค)
ก่อนหน้านี้: สุริโยไท
ข้อมูลจาก IMDb
ข้อมูลจากสยามโซน
ตำนานสมเด็จพระนเรศวรมหาราช เป็นภาพยนตร์อิงประวัติศาสตร์ กำกับการแสดงโดยหม่อมเจ้าชาตรีเฉลิม ยุคล มี 6 ภาค ทุนสร้าง 700 ล้านบาท (ในครั้งแรกกำหนดให้มี 5 ภาค) เป็นภาคต่อจากภาพยนตร์เรื่อง สุริโยไท โดยหม่อมเจ้าชาตรีเฉลิม ยุคล ได้วางเป้าหมายเรื่องนี้ไว้ว่าจะต้องทำให้ดีกว่าภาพยนตร์เรื่อง "สุริโยไท" ในทุกด้าน โดยมีขอบเขตการทำงานใหญ่กว่า อลังการกว่า ฉากต่าง ๆ มีความยิ่งใหญ่อลังการกว่า นักแสดงหลัก และนักแสดงประกอบมีจำนวนมากกว่า เครื่องมือ และเทคโนโลยีต่าง ๆ มากกว่า	ภาพยนตร์เรื่องนี้สร้างขึ้นเพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลทรงเจริญพระชนมพรรษา 72 พรรษา
เนื้อเรื่อง > องค์ประกันหงสา

บทความหลัก: ตำนานสมเด็จพระนเรศวรมหาราช ภาค ๑ องค์ประกันหงสา
เนื้อเรื่อง > ประกาศอิสรภาพ

บทความหลัก: ตำนานสมเด็จพระนเรศวรมหาราช ภาค ๒ ประกาศอิสรภาพ
เนื้อเรื่อง > ยุทธนาวี

บทความหลัก: ตำนานสมเด็จพระนเรศวรมหาราช ภาค ๓ ยุทธนาวี
เนื้อเรื่อง > ศึกนันทบุเรง

บทความหลัก: ตำนานสมเด็จพระนเรศวรมหาราช ภาค ๔ ศึกนันทบุเรง
เนื้อเรื่อง > ยุทธหัตถี

บทความหลัก: ตำนานสมเด็จพระนเรศวรมหาราช ภาค ๕ ยุทธหัตถี
เนื้อเรื่อง > อวสานหงสา

บทความหลัก: ตำนานสมเด็จพระนเรศวรมหาราช ภาค ๖ อวสานหงสา
การผลิต

เมื่อวันที่ 11 ธันวาคม พ.ศ. 2547 ที่ ค่ายสุรสีห์ กาญจนบุรี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเป็นประธานในพิธีบวงสรวงเปิดกล้องภาพยนตร์เรื่องตำนานสมเด็จพระนเรศวรมหาราช ภายในบริเวณกองพลทหารราบที่ 9 (ค่ายสุรสีห์) ตำบลลาดหญ้า อำเภอเมืองกาญจนบุรี จังหวัดกาญจนบุรี โดยม.จ. ชาตรีเฉลิม ยุคล ผู้กำกับภาพยนตร์ จัดการถ่ายทำถวายให้ทอดพระเนตรโดย เปิดกล้องด้วยฉากขบวนเสด็จของสมเด็จพระนเรศวรมหาราช เพื่อเฝ้าสมเด็จพระมหาธรรมราชา พระราชบิดา ที่เมืองอโยธยา โดยมีนักแสดงกว่า 1,000 คน ร่วมเข้าฉาก
ท่านมุ้ยกล่าวว่า
เหตุที่เลือกกาญจนบุรีเป็นสถานที่ถ่ายทำ เพราะสอดคล้องกับประวัติศาสตร์ที่เป็นเมือง หน้าด่านที่สำคัญในการสกัดกั้นทัพพม่าก่อนที่จะเข้าถึงอยุธยาได้ เป็นเส้นทางเดินทัพทั้งทางบกและทางน้ำ มีเหตุการณ์สำคัญหลายเรื่องที่เกิดขึ้นที่นี่ในยุคสมัยของสมเด็จพระนเรศวรมหาราชประกอบกับทำเลที่ตั้งเหมาะสมมาก และที่สำคัญคือเราได้รับการสนับสนุนจากกองทัพบกเป็นอย่างดี ด้วยความพร้อมและศักยภาพทุกด้าน ทั้งพื้นที่ กำลังพล ตลอดจนอุปกรณ์และเครื่องมือต่างๆ ที่ช่วยให้การก่อสร้างดำเนินไปด้วยดี
งานสร้างภาพยนตร์

ภาพยนตร์เรื่องนี้มีความยิ่งใหญ่ ซึ่งอาจกล่าวได้ว่ามีการปฏิวัติวงการภาพยนตร์ไทย ได้แก่
ด้านเทคนิค ทั้งเทคนิคในการถ่ายทำและตัดต่อ การใช้ visual effect, special effect รวมถึงการทำ computer graphic ซึ่งมี supervisor จากต่างประเทศที่มีผลงานจาก ภาพยนตร์ระดับโลกของ Hollywood มาร่วมงาน
ด้านเครื่องมือและอุปกรณ์ เช่น Spider Cam ที่ท่านมุ้ยปรับประยุกต์ให้สามารถใช้งานได้ในรูปแบบเดียวกันกับของต่างประเทศ แต่มีต้นทุนค่าใช้จ่ายต่างกันหลายเท่าตัว
ด้าน Production มีการนำเทคโนโลยีสมัยใหม่ ๆ มาใช้ในการสร้างฉากและอุปกรณ์ประกอบฉาก เครื่องประดับตกแต่ง รวมทั้งเครื่องใช้เบ็ดเตล็ดต่าง ๆ โดยใช้เครื่องมือและเทคโนโลยีในรูปแบบเดียวกันกับที่ใช้ใน ภาพยนตร์ไตรภาคเดอะลอร์ดออฟเดอะริงส์ จาก WETA ประเทศนิวซีแลนด์ (ของ Peter Jackson – ผู้กำกับ) ซึ่งช่วยประหยัดค่าใช้จ่าย เวลา และ แรงงานได้เป็นอย่างมาก ผลงานที่ผลิตออกมามีรายละเอียดที่ประณีต เหมือนจริง และในภาคที่ห้าได้มีการมิกซ์เสียงในรูปแบบ ดอลบี้ แอทมอส (Dolby Atmos) เป็นครั้งแรกของวงการภาพยนตร์ในประเทศไทย ซึ่งลิขสิทธิ์ในการทำภาพยนตร์ระบบเสียงนี้ใช้ทุนในการดำเนินการสูงมาก และมีสตูดิโอที่สามารถมิกซ์เสียงได้เพียงแค่ไม่กี่แห่งในประเทศ ซึ่งถือเป็นผลพลอยได้จากเหตุการณ์อุทกภัยครั้งใหญ่ในปี พ.ศ. 2554 ที่ทำให้ฟิล์มต้นฉบับเสียหายทั้งหมด จนต้องดำเนินการถ่ายทำใหม่ตั้งแต่ต้น
ม้าศึก ม้าศึกประมาณ 30 ตัวที่ใช้ในเรื่องนี้นำเข้าจากต่างประเทศ (ออสเตรเลีย) โดยเป็นม้าที่ ได้รับการฝึกสำหรับการแสดงโดยเฉพาะ มีความสามารถพิเศษ เช่น เป็นม้าล้มและมีขนาดเหมาะสม โดยบางส่วนเป็นม้าที่แสดงในเรื่อง The Last Samurai
หากเทียบกับภาพยนตร์เรื่อง สุริโยไท ท่านมุ้ยได้วางเป้าหมายเรื่องนี้ไว้ว่าจะต้องทำให้ดีกว่าสุริโยไทใน ทุกด้าน โดยมี scope ของการทำงานใหญ่กว่า ฉากต่าง ๆ มีความยิ่งใหญ่อลังการกว่า นักแสดงหลักและนักแสดงประกอบมีจำนวนมากกว่าและใช้เครื่องมือและเทคโนโลยีต่าง ๆ มากกว่า
ในครั้งแรก ท่านมุ้ยได้มีความตั้งใจจะสร้างภาพยนตร์ชุดนี้เป็นภาพยนตร์ไตรภาค หรือ 3 ภาคเท่านั้น แต่เมื่อสร้างไปแล้วได้เกิดการขยายขึ้นเป็น 6 ภาค โดยเริ่มงานสร้างตั้งแต่ปี พ.ศ. 2544 หลังจากที่สุริโยไทได้เข้าฉายทันที รวมระยะเวลาตั้งแต่เริ่มสร้างจนถึงภาคสุดท้ายออกฉายถึง 13 ปี ด้วยกัน และความตั้งใจแรกท่านมุ้ยต้องการที่จะให้ชื่อในแต่ละภาคว่า ภาคแรก สูญสิ้นอิสรภาพ, ภาคสอง อิสรภาพนั้น ยากยิ่งที่จะได้มา และภาคสาม ยากยิ่งกว่าที่จะรักษาไว้
อีกทั้งภาพยนตร์ชุดนี้ อาจถือได้ว่าเป็นภาพยนตร์ฟอร์มใหญ่เรื่องสุดท้ายที่มีถ่ายทำด้วยฟิล์ม
ต่อมา หลังการฉายภาค 5 แล้ว ท่านมุ้ยไม่พอใจในฉากจบ จึงมีการสร้างภาคต่อเป็นภาค 6 อันเป็นภาคอวสาน
การตอบรับ > บ็อกซ์ออฟฟิศ

ภาพยนตร์แบ่งเป็นหกภาค ปีที่เข้าฉาย วันที่เข้าฉายและรายได้สูงสุด แสดงในตารางด้านล่าง
| ปี | ชื่อภาค | วันที่เข้าฉาย | รายได้สูงสุด |
| --- | --- | --- | --- |
| พ.ศ. 2550 | ตำนานสมเด็จพระนเรศวรมหาราช ภาค ๑ องค์ประกันหงสา | 18 มกราคม พ.ศ. 2550 | 219.06 ล้านบาท  |
| พ.ศ. 2550 | ตำนานสมเด็จพระนเรศวรมหาราช ภาค ๒ ประกาศอิสรภาพ | 15 กุมภาพันธ์ พ.ศ. 2550 | 216.87 ล้านบาท  |
| พ.ศ. 2554 | ตำนานสมเด็จพระนเรศวรมหาราช ภาค ๓ ยุทธนาวี | 31 มีนาคม พ.ศ. 2554 | 201.08 ล้านบาท  |
| พ.ศ. 2554 | ตำนานสมเด็จพระนเรศวรมหาราช ภาค ๔ ศึกนันทบุเรง | 11 สิงหาคม พ.ศ. 2554 | 131.6 ล้านบาท  |
| พ.ศ. 2557 | ตำนานสมเด็จพระนเรศวรมหาราช ภาค ๕ ยุทธหัตถี | 29 พฤษภาคม พ.ศ. 2557 | 206.86 ล้านบาท[ต้องการอ้างอิง] |
| พ.ศ. 2558 | ตำนานสมเด็จพระนเรศวรมหาราช ภาค ๖ อวสานหงสา | 9 เมษายน พ.ศ. 2558 | 115.11 ล้านบาท[ต้องการอ้างอิง] |

| รวมรายได้ | รวมรายได้ | รวมรายได้ | 1090.58 ล้านบาท |